HBO Lancarkan Trailer Penuh Watchmen
HBO juga tidak ketinggalan dalam memperkenalkan produk mereka di konvensyen Comic-Con San Diego minggu ini, apabila melancarkan trailer penuh siri televisyen terbaru mereka berjudul Watchmen. Anda boleh tonton trailer tersebut dipemain video dibawah. Ditetapkan dalam dunia realiti yang berlainan dimana ‘superhero’ dianggap sebagai penjenayah kerana kaedah mereka yang agak ganas. Walaupun demikian, terdapat daripada mereka ingin memulakan revolusi dan yang lain keluar untuk menghalangnya sebelum terlambat. Watchmen dibintangi Jeremy Irons sebagai Ozymandias, Regina King, Don Johnson, Louis Gossett Jr., Tim Blake Nelson, Adelaide Clemens, Andrew Howard, Frances Fisher, Jacob Ming-Trent, Yahya Abdul-Mateen I, Sara Vicker, Tom Mison, Jean Smart, dan James Wolk. Damon Lindelof bertindak selaku pencipta siri, penulis skrip, showrunner dan penerbit eksekutif Watchmen. Tom Spezialy, Stephen Williams, dan Joseph Iberti turut bertindak selaku penerbit eksekutif manakala Nicole Kassell akan mengarahkan pilot siri ini. Watchmen akan memulakan siarannya di HBO pada Oktober ini.
